Հովիկ Աբրահամյանն անմիջապես արձագանքել էր և մեր կայքին տված մեկնաբանության մեջ նշել, որ ինքը ո’չ այդ զենքի, ո’չ էլ Մարտի 1-ի իրադարձությունների հետ որևէ կապ չունի: Փաստորեն, ուղիղ երկու ամիս անց ՀՔԾ պետը հաստատում է, որ հայտնաբերված զենքերը Մարտի 1-ին չեն օգտագործվել՝ համընկնում չկա: Այդ դեպքում արդյո՞ք ԱԱԾ-ի տարածած նախկին հաղորդագրությունը, որտեղ, փաստորեն, բացարձակ անհիմն նախկին վարչապետի անունը կապվել էր Մարտի 1-ի հետ, Հովիկ Աբրահամյանի նկատմամբ քաղաքական ճնշում բանեցնելու և նրա անունն ու համբավը վարկաբեկելու փորձ չէր: Ի վերջո ի՞նչ է նշանակում մարդուն վերագրել ազգի դավաճանի կերպարի հետ ասոցացվող հանցանքի մեղսակցություն, իսկ հետո ասել՝ համընկնում չկա: